PSL บวก 3% อานิสงส์รายได้บริการฟื้น รับขนส่งโลกเร่งตัวขึ้น-จีนเปิดเมืองหนุน
PSL บวก 3% อานิสงส์รายได้บริการฟื้น รับขนส่งโลกเร่งตัวขึ้น-จีนเปิดเมืองหนุน จับตากำไรปี 65 แตะ 4.7 พันล้าน โบรกเชียร์ซื้อเป้า 17 บ.
PSL บวก 3% อานิสงส์รายได้บริการฟื้น รับขนส่งโลกเร่งตัวขึ้น-จีนเปิดเมืองหนุน จับตากำไรปี 65 แตะ 4.7 พันล้าน
27 ม.ค. 2566

ผู้สื่อข่าวรายงานว่า วันนี้(27 ม.ค.66) ราคาหุ้นบริษัท พรีเชียส ชิพปิ้ง จำกัด (มหาชน) หรือ PSL ณ เวลา 25:29 น. อยู่ที่ระดับ 16.30 บาท บวก 0.50 บาท หรือ 3.16% ด้วยมูลค่าการซื้อขาย 145.80 ล้านบาท

ด้านบล.ดาโอ ระบุในบทวิเคราะห์ว่า บริษัท พรีเชียส ชิพปิ้ง จำกัด (มหาชน) หรือ PSL รายได้บริการจะฟื้นตัวขึ้นในช่วงกลางไตรมาส 1/66 ประเมินค่าระวางจะผ่านจุดต่ำสุดของปีในช่วง ม.ค.-ต้น ก.พ. (ล่าสุด BDI อยู่ที่ 921 จุด) หนุนด้วยการขนส่งทั่วโลกที่เร่งตัวขึ้นหลังเทศกาลตรุษจีน และจีนเปิดเมือง
ด้านลูกค้าทยอยเข้าทำสัญญาเช่าระยะยาวต่อเนื่อง ใน 2 เดือน (ธ.ค.2565- ม.ค.2566) ปิดไป 3 ดีลสะท้อน Demand การขนส่งและความสามารถในการหาลูกค้าที่ดี โดย Bloomberg Consensus ประเมินกำไรสุทธิปี 2565 เฉลี่ยที่ 4.7 พันล้านบาท โต 5% เทียบช่วงเดียวกันของปีก่อน และปี 2566 อยู่ที่ 2.96 พันล้านบาท ลดลง 37% เทียบช่วงเดียวกันของปีก่อน แนะนำเป้าเชิงกลยุทธ์ 17.00 บาท